बहुत –सी लघुकथाएँ कहानी के सार के रूप में लिखी जा रही हैं। लघुकथा के लिए कथ्य –चयन, कथ्य –विकास, भाषा –शैली का निरूपण कहानी की तुलना में अतिरिक्त अनुशासन की माँग करता है। यह कथ्य ही है; जो रचना प्रक्रिया के दौरान लेखक को बेहतर अभिव्यक्ति के लिए विधा (लघुकथा/कहानी/कविता) के चयन के लिए विवश करता है। रमेश बतरा के शब्दों में,‘‘कथ्य बहुमुखी है ,तो उसे विस्तृत फलक पर (कहानी) लिख लिया जाए और कथ्य किसी एक मन:स्थिति अथवा क्षण के व्यवहार की तरफ संकेत करता है ,तो उसे थोड़े में (लघुकथा) लिख लिया जाए ।इसमें जोड़ना चाहूँगा कि लघुकथा के लिए एक या दो घटनाओं वाले कथानक आदर्श होते हैं। जहाँ लेखक बहुमुखी कथ्य वाले विषय पर लघुकथा लिखने का प्रयास करता है ,वहाँ वह किसी भी मुकम्मल कृति का सृजन नहीं कर पाता। लेखन कला और रचना –कौशल में तोलस्तोय इसे और अधिक स्पष्ट करते हुए कहते है......